# A sebhelyes arcú

### A Wikipédiából, a szabad lexikonból.

  Ez a szócikk az 1932-es filmről szól. További jelentéséhez lásd: A sebhelyesarcú.

A sebhelyes arcú
Rendező: | Howard Hawks
Producer: | Howard Hughes
Forgatókönyvíró: | Ben Hecht
Főszerepben: | Paul Muni Ann Dvorak
Operatőr: | Lee Garmes
Vágó: | Edward Curtiss
Forgalmazó: | United Artists
Gyártó: | The Caddo Company
Bemutató: | 1932. április 9.
Időtartam: | 99 perc
Nyelv: | angol olasz
IMDb
PORT.hu

A sebhelyes arcú (Scarface: The Shame of a Nation) 1932-ben készült fekete-fehér amerikai film.

A sebhelyes arcú a romlott Horatio Alger képében mitoszt teremtett. A film közvetlenül azelőtt készült, hogy a konzervatív produkciós szabályzatot tovább szigorították volna. Ben Hetch forgatókönyve az Al Capone legendát használta alaphelyzetnek. Rekonstruálta a Valentin-napi mészárlást és Nagy Jim Colosimo meggyilkolását. Bemutatta az alkoholtilalom alatt álló Chicagót. Mindent áthat az erkölcstelenség, a rendőrök korruptak és gonoszak. A Capone-szerű főhős Tony "Scarface" nyíltan beismeri hataloméhségét.

Minden rendben van addig, amíg Tony egyszerű üzletként fogja fel a gyilkolást. Egy idő után azonban enged az érzelmeinek, és onnantól kezdve elveszett ember lesz. Vadul féltékeny húga, Cesta és barátja, Rinaldo között kibontakozó szerelem miatt. Ez eredhet vérfertőző vágyakból és látens homoszexualitásból is.

## [szerkesztés] Érdekességek

Két jelentős film előzte meg, A kis Cézár és a Közellenség. A sebhelyes arcú keltette a legnagyobb hatást az Al Capone-tól való félelem miatt. A sebhelyet pontosan ábrázolta, ám a hitelesség nem mindig volt pontos a filmben, különösen a főhőssel, Al Capone-nal kapcsolatban. Capone elég erős hasonlóságot látott a filmben és magában felfedezni, ezért elküldte két bérgyilkosát, hogy kutassák fel az igazságot.

Egyik éjjel kopogtattak Ben Hecht Los Angeles-i hotelszobájának ajtaján. Két sötét alak állt az ajtóban a forgatókönyv másolatával. „Te vagy az a fickó, aki ezt írta?” - kérdezték. Az író beismerte, hogy ő az. „Ez az anyag Al Capone-ról szól?” – folytatták a faggatást. „Uramisten, dehogy! Nem is láttam Alt” – magyarázta Ben. Majd felsorolta a gengszterek nevét, akiket még riporter korából ismert. Capone gyilkosai megnyugodtak. „Akkor O.K. Meg fogjuk mondani Alnak, hogy ez az anyag, amit írtál, más fickóról szól.” Majd az ajtóból visszafordulva még megkérdezték: „Ha ez az anyag nem Al Capone-ról szól, miért A Sebhelyes arcú a címe? Mindenki rá fog gondolni.” Ben találékony válasza ez volt: „Nos, pont ezért ez a címe, mivel Al egyike korunk leghíresebb és leglenyűgözőbb embereinek. Ha A Sebhelyes arcú a film címe, mindenki meg akarja majd nézni, arra számítva, hogy Alról szól. Az üzletnek ezt a részét rendezői ügyességnek hívjuk.” Ezt a választ azonnal elfogadták a gengszterek. „Meg fogjuk mondani Alnak. Ki a faszom ez a Howard Hughes?” Ben megnyugtatta őket: „Neki semmi köze a dologhoz. Pusztán ennek a kurafinak van meg a pénze hozzá.”. „O.K. A pokolba vele” – válaszoltak a fiúk, és megbékélve távoztak.

Chicago városa a II. világháború kitöréséig a filmet betiltotta.

## [szerkesztés] Szereplők

- Paul Muni (Tony Camonte)
- Ann Dvorak (Cesca Camonte)
- Karen Morley (Poppy)
- George Raft (Guino Rinaldo)
- Osgood Perkins (Johnny Lovo)

## [szerkesztés] Külső hivatkozások

- A sebhelyes arcú a PORT.hu-n
- A filmről a PORT.hu-n
- imdb

A lap eredeti címe "http://hu.wikipedia.org../../../a/_/s/A_sebhelyes_arc%C3%BA.html"

Kategóriák: 1932 filmjei | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- Italiano
- 日本語
- ‪Norsk (bokmål)‬
- Português
- Русский
- Svenska